ΓΡΑΠΤΗ ΕΡΩΤΗΣΗ E-0938/02

υποβολή: Robert Sturdy (PPE-DE) προς την Επιτροπή

(9 Απριλίου 2002)

Θέμα: Η κατάταξη της ράτσας των αγγλικών λαγωνικών σκύλων

Μπορεί η Επιτροπή να διευκρινίσει, λαμβάνονταςπόψη το συνεχώς αυξανόμενο ενδιαφέρον του κοινού για τις κυνοδρομίες και την εκτροφή αγγλικών λαγωνικών στην Ε Ε, ποιο είναι το νομικό καθεστώς των αγγλικών λαγωνικών σκύλων· Ειδικά ζητήματα όπως η επιλεξιμότητα για επιδότηση στο πλαίσιο της ανάπτυξης τηςπαίθρου εξαρτώνται από το εάν τα ζώα αυτά κατατάσσονται στα αγροδίαιτα, στα κατοικίδια ή σε κάποια άλλη κατηγορία.

Αυτή τη στιγμή φαίνεται ότιπάρχει διαφορά μεταξύ των κρατών μελών(π.χ. η κυβέρνηση του Η.Β. κατατάσσει τα ζώα αυτά στα κατοικίδια αν και δεν επιβάλει ΦΠΑ στις τροφές τους· η κυβέρνηση της Ιρλανδίας τα κατατάσσει στα αγροδίαιτα). Μπορεί η Επιτροπή να διαλευκάνει την ασαφή αυτή κατάσταση·

Απάντηση του κ. Fischler εξ ονόματος της Επιτροπής

(7 Μαΐου 2002)

Παρόλο που εμπίπτει στο νομικό πεδίο εφαρμογής των περί γεωργίας άρθρων της Συνθήκης της ΕΚ και του κανονισμού (ΕΟΚ) αριθ. 827/68 του Συμβουλίου της 28ης Ιουνίου 1968 περί κοινής οργανώσεως αγοράς για ορισμένα προϊόντα που αναφέρονται στο παράρτημα ΙΙ της συνθήκης(1) (ήδη παράρτημα 1), στη πράξη δεν έχει χορηγηθεί χρηματοδότηση στα λαγωνικά από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ) ως γεωργικά προϊόντα.

Ωστόσο, για την περίοδο 1994 έως 1999, σύμφωνα με το άρθρο 5 του κανονισμού (ΕΟΚ) αριθ. 2085/93 του Συμβουλίου της 20ής Ιουλίου 1993 για την τροποποίηση του κανονισμού (ΕΟΚ) αριθ. 4256/88 για διατάξεις εφαρμογής του κανονισμού (ΕΟΚ) αριθ. 2052/88 σχετικά με το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ), τμήμα Προσανατολισμού(2), ήταν δυνατή η χρηματοδότηση μέτρων για την επίτευξη διαφοροποίησης, ειδικά εκείνων που προβλέπουν πολλαπλές δραστηριότητες ή εναλλακτικά εισοδήματα για τους αγρότες καί των δύο φύλων, εάν η χρηματοδότησή τους δεν εξασφαλιζόταν από το Ευρωπαϊκό Ταμείο Περιφερειακής Ανάπτυξης (ΕΤΠΑ) στο πλαίσιο της κοινοτικής στήριξης. Σύμφωνα λοιπόν με ένα επιχειρησιακό πρόγραμμα της περιόδου 1994-1999, παρασχέθηκαν επενδυτικές ενισχύσεις για τη βελτίωση της στέγασης των λαγωνικών στην Ιρλανδία. Ωστόσο, αργότερα, οι ιρλανδικές αρχές συμφώνησαν να μην καταβάλλεται καμία κοινοτική ενίσχυση για το σκοπό αυτόν στο πλαίσιο του σχετικού προγράμματος. Τη στιγμή αυτή λοιπόν, δεν διατίθεται καμία κοινοτική ενίσχυση για την εκτροφή λαγωνικών.

Όσον αφορά τον φόρο προστιθέμενης αξίας (ΦΠΑ), η Επιτροπή αναγνωρίζει ότιπάρχουν διαφορές μεταξύ των κρατών μελών στην επιβολή φόρου στις τροφές για σκύλους κυνοδρομιών και εκτροφής. Αυτό μπορεί να εξαρτάται από το γεγονός ότι, σύμφωνα με την έκτη οδηγία για τον ΦΠΑ(3), τα κράτη μέλη μπορούν να εφαρμόζουν είτε κανονικό είτε μειωμένο συντελεστή στις ζωοτροφές, ή ακόμη (σε ορισμένες ειδικές περιπτώσεις και σε μεταβατική βάση) και μηδενικό συντελεστή. Επομένως, σύμφωνα με την έκτη οδηγία, ο τρόπος επιβολής ΦΠΑ δεν εξαρτάται από το εάν τα λαγωνικά κατατάσσονται στα αγροδίαιτα ή κατοικίδια ζώα.

Η διαφορά μεταξύ των κρατών μελών την οποία αναφέρει το Αξιότιμο Μέλος του Κοινοβουλίου, αντανακλά τον παρόντα βαθμό εναρμόνισης του κοινοτικού δικαίου.

(1) ΕΕ L 151 της 30.6.1968.

(2) ΕΕ L 193 της 31.7.1993.

(3) Έκτη οδηγία 77/388/ΕΟΚ του Συμβουλίου της 17ης Μαΐου περί εναρμονίσεως των νομοθεσιών των Κρατών μελών, των σχετικών με τους φόρους κύκλου εργασιών Κοινό σύστημα φόρου προστιθεμένης αξίας: ομοιόμορφη φορολογική βάση — ΕΕ L 145 της 13.6.1977.